philostratus-junior-soph.imagines 8
οἱ ἐν Διὸς αὐλῇ ἀθύροντες Ἔρως , οἶμαι , καὶ Γανυμήδης , εἴ τι χρὴ τὸν μὲν τῇ τιάρᾳ νοεῖν , τὸν δʼ ἀπὸ τοῦ τόξου καὶ τῶν πτερῶν ἐς ἐπίγνωσιν ἄγειν . ἀθύρουσι μὲν οὖν ἀστραγάλοις οὗτοι , γεγράφαται δὲ ὁ μὲν ὑβριστικῶς ἐπιτωθάζων ὁ Ἔρως καὶ πλήρη τῆς νίκης τὸν κόλπον ἀνασείων , ὁ δὲ δυεῖν ἀστραγάλοιν ἔτι τὸν μὲν καὶ αὐτὸν ἀπολωλεκώς , τὸν δʼ ἐφʼ ὁμοίᾳ προπέμπων ἐλπίδι . κατηφὴς δὲ αὐτῷ ἡ παρειὰ καὶ ἡ τοῦ ὄμματος ἀκτὶς καίτοι ἁβροῦ ὄντος βεβυθισμένον τὸ τῆς ἀνίας ἐπισημαίνει . θεαί τε τρεῖς αὗται ἐφεστῶσαί σφισιν , οἶμαι , οὐδʼ ἐφερμηνεύοντος δέονται , Ἀθηνᾶ τε γὰρ αὐτόθεν ἰδόντι δήλη τὴν ὁμόγνιον ποιηταί φασι πανοπλίαν ἀμπεχομένη καὶ γλαυκὸν ὑπὸ τῆς κόρυθος ὁρῶσα ξὺν ἀρρενωπῷ τε τῷ ἤθει τὴν παρειὰν ἐπιφοινίττουσα , ἡδὶ δὲ αὖ τὸ φιλομειδὲς ὑπὸ τῇ τοῦ κεστοῦ ἴυγγι κἀν τῷ γράμματι σημαίνει , Ἥραν δέ γε τὴν τρίτην εἶναι τὸ σεμνὸν καὶ βασιλικὸν τοῦ εἴδους φησί . τί δὴ βούλονται καὶ τίς ἡ τῆς ξυνουσίας αὐταῖς ἀνάγκη ; ἄγουσα τοὺς πεντήκοντα ἡ Ἀργὼ ἐνώρμισται τῷ Φάσιδι Βόσπορόν τε καὶ Ξυμπληγάδας διεξελθοῦσα . ὁρᾷς δὲ καὶ τὸν ποταμὸν αὐτὸν ἐν βαθεῖ δόνακι κείμενον , ἐν βλοσυρῷ τῷ εἴδει , κόμη τε γὰρ ἀμφιλαφὴς αὐτῷ καὶ ἀνεστηκυῖα γενειάς τε ὑποφρίττουσα καὶ γλαυκιῶντες ὀφθαλμοί , τό τε ἀθρόον τοῦ ῥεύματος οὐκ ἀπὸ κάλπιδος ἐκχεόμενον , ᾗπερ οὖν εἴωθεν , ἀλλʼ ἀπὸ παντὸς ἐκπλημμῦρον ἐννοεῖν δίδωσιν ἡμῖν , ὁπόσος ἐπιχεῖται τῷ Πόντῳ . τὸν δὲ τῆς ναυτιλίας ἆθλον ἀκούεις , οἶμαι , καὶ ποιητῶν τὸ χρυσοῦν δέρας λεγόντων πασιμέλουσάν τε τὴν Ἀργὼ καὶ Ὁμήρου ᾠδαὶ φράζουσιν . ἀλλʼ οἱ μὲν τῆς Ἀργοῦς ναυβάται ἐν ἐπισκέψει τῶν κατειληφότων , αἱ θεαὶ δὲ ἐς ἱκεσίαν τοῦ Ἔρωτος ἥκουσιν αἰτοῦσαι ξυλλαβεῖν σφισιν ἐπὶ σωτηρίᾳ τῶν πλωτήρων τὴν Αἰήτου Μήδειαν μετελθόντα , μισθὸν δέ οἱ τῆς ὑπουργίας ἡ μήτηρ σφαῖραν προδείκνυσι Διὸς αὐτὴν ἄθυρμα γεγονέναι λέγουσα . ὁρᾷς καὶ τὴν τέχνην ἐν τῇ γραφῇ ; χρυσοῦ μὲν αὕτη , ῥαφὴ δὲ αὐτῇ οἵα νοεῖσθαι μᾶλλον ἢ ὁρᾶσθαι , ἕλικάς τε κυανοῦ ἐφʼ ἑαυτῆς ἑλίττουσα καὶ ἀναρριφεῖσα τάχα που τὸ ἀποχωροῦν σέλας μαρμαρυγαῖς ἀστέρων εἰκάζειν αὐτῇ δώσει . ὁ δὲ τοὺς μὲν ἀστραγάλους οὐδὲ ὁρᾷ ἔτι , ῥίψας δὲ αὐτοὺς χαμᾶζε ἐξήρτηται τοῦ τῆς μητρὸς πέπλου ἐπαληθεῦσαι τὴν ὑπόσχεσιν αὐτῷ , οὐ γὰρ ἐλλείψειν τὸν ἆθλον .
Lemmas: ὁ ἐν Ζεύς αὐλή ἀθύρω Ἔρως , οἴομαι , καί Γανυμήδης , εἰ τις χρή ὁ μέν ὁ τιάρα νοέω , ὁ δέ ἀπό ὁ τόξον καί ὁ πτερόν εἰς ἐπίγνωσις ἄγω . ἀθύρω μέν οὖν ἀστράγαλος οὗτος , γράφω δέ ὁ μέν ὑβριστικός ἐπιτωθάζω ὁ Ἔρως καί πλήρης ὁ νίκη ὁ κόλπος ἀνασείω , ὁ δέ δύο ἀστράγαλος ἔτι ὁ μέν καί αὐτός ἀπόλλυμι , ὁ δέ ἐπί ὅμοιος προπέμπω ἐλπίς . κατηφής δέ αὐτός ὁ παρειά καί ὁ ὁ ὄμμα ἀκτίς καίτοι ἁβρός εἰμί βυθίζω ὁ ὁ ἀνία ἐπισημαίνω . θεά τε τρεῖς οὗτος ἐφίστημι σφεῖς , οἴομαι , οὐδέ ἐφερμηνεύω δέω , Ἀθήνη τε γάρ αὐτόθεν ὁράω δῆλος ὁ ὁμόγνιος ποιητής φημί πανοπλία ἀμπέχω καί γλαυκός ὑπό ὁ κόρυς ὁράω σύν ἀρρενωπός τε ὁ ἦθος ὁ παρειά ἐπιφοινίσσω , ὅδε δέ αὖ ὁ φιλομμειδής ὑπό ὁ ὁ κεστός ἴυγξ ἐν ὁ γράμμα σημαίνω , Ἥρα δέ γε ὁ τρίτος εἰμί ὁ σεμνός καί βασιλικός ὁ εἶδος φημί . τίς δή βούλομαι καί τίς ὁ ὁ συνουσία αὐτός ἀνάγκη ; ἄγω ὁ πεντήκοντα ὁ Ἀργώ ἐνορμίζω ὁ Φάσις Βόσπορος τε καί Ξυμπληγάδης διεξέρχομαι . ὁράω δέ καί ὁ ποταμός αὐτός ἐν βαθύς δόναξ κεῖμαι , ἐν βλοσυρός ὁ εἶδος , κόμη τε γάρ ἀμφιλαφής αὐτός καί ἀνίστημι γενειάς τε ὑποφρίσσω καί γλαυκιάω ὀφθαλμός , ὁ τε ἀθρόος ὁ ῥεῦμα οὐ ἀπό κάλπις ἐκχέω , ᾗ οὖν εἴωθα , ἀλλά ἀπό πᾶς ἐκπλημμύρνυμι ἐννοέω δίδωμι ἐγώ , ὁπόσος ἐπιχέω ὁ Πόντος . ὁ δέ ὁ ναυτιλία ἆθλον ἀκούω , οἴομαι , καί ποιητής ὁ χρύσεος δέρος λέγω πασιμέλουσα τε ὁ Ἀργώ καί Ὅμηρος ἀοιδή φράζω . ἀλλά ὁ μέν ὁ Ἀργώ ναυβάτης ἐν ἐπίσκεψις ὁ καταλαμβάνω , ὁ θεά δέ εἰς ἱκεσία ὁ Ἔρως ἥκω αἰτέω συλλαμβάνω σφεῖς ἐπί σωτηρία ὁ πλωτήρ ὁ Αἰήτης Μήδεια μετέρχομαι , μισθός δέ ἕ ὁ ὑπουργία ὁ μήτηρ σφαῖρα προδείκνυμι Ζεύς αὐτός ἄθυρμα γίγνομαι λέγω . ὁράω καί ὁ τέχνη ἐν ὁ γραφή ; χρυσός μέν οὗτος , ῥαφή δέ αὐτός οἷος νοέω μάλα ἤ ὁράω , ἕλιξ τε κυάνεος ἐπί ἑαυτοῦ ἑλίσσω καί ἀναρρίπτω τάχα που ὁ ἀποχωρέω σέλας μαρμαρυγή ἀστήρ εἰκάζω αὐτός δίδωμι . ὁ δέ ὁ μέν ἀστράγαλος οὐδέ ὁράω ἔτι , ῥίπτω δέ αὐτός χαμᾶζε ἐξαρτάω ὁ ὁ μήτηρ πέπλος ἐπαληθεύω ὁ ὑπόσχεσις αὐτός , οὐ γάρ ἐλλείπω ὁ ἆθλον .